रघुराम राजन

रघुराम राजन (पूरा नाम: रघुराम गोविन्द राजन, तमिल:ரகுராம் கோவிந்த ராஜன்http://india.blogs.nytimes.com/2012/10/06/a-conversation-with-chief-economic-adviser-raghuram-g-rajan/ जन्म: 3 फरबरी 1963) भारतीय रिजर्व बैंकक २३अम गभर्नर छलाह। सन २०१३ मे ४ सितम्बर कें दुव्वुरी सुब्बारावक सेवानिवृत्तिक पश्चात रघुराम ई पदभार ग्रहण केने छलाह। अहि पद सँ पहिने ओ प्रधानमन्त्री, मनमोहन सिंहक प्रमुख आर्थिक सल्लाहकार आ शिकागो विश्वविद्यालयक बुथ स्कुल अफ बिजनेसमे एरिक जे ग्लिचर फाइनान्सक गणमान्य सर्विस प्रोफेसर छलाह।  सन् २००३ सँ सन् २००६ धरि ओ अन्तर्राष्ट्रिय मुद्रा कोषक प्रमुख अर्थशास्त्री आ अनुसन्धान निर्देशक आ भारत मे वित्तीय सुधारक लेल योजना आयोग द्वारा नियुक्त समितिक नेतृत्व सेहो केलनि ।योजना आयोग ने समिति को नियुक्त किया

राजन मेसाचुसेट्स इन्स्टिच्युट अफ टेक्नोलोजीक अर्थशास्त्र विभाग आ स्लोन स्कुल अफ मेनेजमेन्ट; नार्थ-वेस्टर्न विश्वविद्यालयक क्यालौग स्कुल अफ मेनेजमेन्ट  आ स्टाकहोम स्कुल अफ इकोनोमिक्स मे अतिथि प्रोफेसर सेहो रहल छलाह । ओ भारतीय वित्त मन्त्रालय, विश्व बैंक, फेडरल रिजर्व बोर्ड आ' स्वीडिश संसदीय आयोगक सल्लाहकारक रूपमे सेहो काज केने छथि । सन् २०११ मे ओ अमेरिकी फाइनान्स ऐसोशिएसनक अध्यक्ष छलाह तथा वर्तमान मे अमेरिकन एकेडेमी अफ आर्ट्स एन्ड साइन्सेजक सदस्य छथि । 

 प्रारम्भिक जीवन 
रघुराम राजनक जन्म भारतक भोपाल शहरमे ३ फरवरी १९६३ के भेल छल । सन् १९८५ मे ओ भारतीय प्रौद्योगिकी संस्थान, दिल्ली सँ इलेक्ट्रिकल इन्जिनियरिंग मे स्नातक डिग्री हासिल केलनि । इन्डियन इन्स्टिच्युट अफ मेनेजमेन्ट, अहमदाबाद सँ ओ सन् १९८७ मे एमबीए केने छलाह । मेसाच्युट्स इन्स्टिच्युट अफ टेक्नोलोजी सँ ओ सन् १९९१ मे अर्थशास्त्र विषयमे पीएचडी केलनि ।

 करियर 
स्नातक स्तर धरि पढ़ाईक बाद राजन शिकागो विश्वविद्यालयक ग्रेजुएट स्कुल अफ बिजनेस मे शामिल भऽ गेलाह । सितम्बर २००३ सँ जनवरी २००७ धरि ओ अन्तर्राष्ट्रीय मुद्रा कोष मे आर्थिक सल्लाहकार आ अनुसन्धान निर्देशक (मुख्य अर्थशास्त्री) रहलाह । जनवरी २००३ मे अमेरिकन फाइनान्स एसोसिएशन द्वारा देल जायवला फिशर ब्ल्याक पुरस्कारक प्रथम प्राप्तकर्ता छलाह । ई सम्मान ४० सँ कम उमरक अर्थशास्त्री सभ कें वित्तीय सिद्धान्त आ अभ्यास मे योगदानक लेल प्रदान कएल जाइत अछि।बायोग्राफिकल इंफॉर्मेशन, इंटरनैशनल मानटेरी फंड 

 सन्दर्भ सामग्रीसभ

श्रेणी:सन् १९६३ मे जन्म
श्रेणी:भारतीय रिजर्भ बैंकक गभर्नरसभ
श्रेणी:जीवित लोक
श्रेणी:भारतीय हिन्दूसभ
श्रेणी:तमिल लोक
श्रेणी:आइआइटी दिल्लीक पूर्व विद्यार्थीसभ